
বন্দীদশা শুধু তো কারাপ্রাচীরের মধ্যে নয় । মানুষের অধিকার 
সংক্ষেপ করাই তো! বন্ধন । সম্মানের খর্বতার মতো! কারাগার 
তো নেই। ভারতবর্ষে সেই সামাজিক কারাপারকে আমরা 
খণ্ডে খণ্ডে বড়ো করেচি। এই বন্দীর দেশে আমরা যুক্তি পাব 
কীকরে? যারা মুক্তি দের তারাই তো মুক্ত হয় | 

এতদিন এইভাবে চলছিল-_ভালে! করে বুঝিনি আমরা 
কোথায় তলিয়ে ছিলাম। সহসা ভারতবর্ষ আজ মুক্তির 
সাধনায় জেগে উঠল। পণ করলাম চিরদিন বিদেশী শাসনে 
মনুয্যত্বকে পঙ্গু করে রাখার এ ব্যবস্থা আর স্বীকার করব না| 
বিধাত ঠিক সেই সময়ে দেখিয়ে দিলেন কোথায় আমাদের 
পরাঁভবের অন্ধকার গহ্বরগুলো । আজ ভারতে ধারা মুক্তি- 
সাধনার তাপস তাদের সাধনা বাধা পেল তাদেরই 
কাছ থেকে যাদের আমর! অকিঞ্চিতকর করে রেখেচি। যারা 
ছোট হয়ে ছিল তাঁরাঈ আজ বড়োকে করেচে অকৃতার্থ। 
তুচ্চ বলে যাদের আমরা মেরেচি তারাই আমাদের সকলের 
চেয়ে বড়ো মার মারচে। 

এক ব্যক্তির সঙ্গে আর এক ব্যক্তির শক্তির স্বাভীবিক 
উচ্চনীচতা আছে । জাঁতিবিশেষের মধ্যেও তেমন দেখা 
যায়। উন্নতির পথে সকলে সমান দূর এগোতে পারেনি। 
সেইটেকে উপলক্ষ্য করে সেই পশ্চাদ্বত্রীদেরকে অপমানের 
দুর্লজ্ব্য বেড়া তুলে দিয়ে স্থায়ীভাবে যখনি পিছিয়ে রাখা যায় 
তখনি পাঁপ জমা হয়ে ওঠে । তখনি অপমান বিষ দেশের এক 
অঙ্গ থেকে সর্ব অঙ্গে সঞ্চারিত হতে থাকে । এমনি করে 
মানুষের সম্মীন থেকে যাদের নির্বাসিত করে দিলুম তাদের 
আমরা হারালুম। আমীদের ছুর্র্বলঙা ঘটল সেইখানেই, 
সেইখানেই শনির রন্ধ,। এই বন্ধ, দিয়েই ভারতবর্ষের 

পরাঁভব তাকে বারে বারে নত করে দিয়েচে। তার ভিতের 
গাথুনি আল্গা, আঘাত পাবামাত্র ভেঙে ভেঙে পড়েছে। 
কালক্রমে যে ভেদ দূর হতে পারত তাকে আমর। চেষ্টা করে 
সমাজরীতির দোহাই দিয়ে স্থায়ী: করে তুলেচি। আমাদের 
রাষ্্রিক মুক্তিসাধনা! কেবলি ব্যর্থ হচ্চে এই ভেদবুদ্ধির 
অভিশাপে। 

যেখানেই একদলের অসম্মানের উপর আর-এক দলের 
সম্ম'নকে প্রতিষিত কর। হয় সেইখানেই ভারসাম্য নষ্ট 
হয়ে বিপদ ঘটে । এর থেকে বোঝা যায় সাম্যই মানুষের 
মূলগত ধর্্ম। ফুরোপে এক রাষ্ট্রজাতির মধ্যে অন্থা ভেদ 
যদি বা না থাকে শ্রেণীভেদ আছে । শ্রেণীভেদে সম্মন ও 
সম্পদের পরিবেষণ সমান ভয় না! সেখানে তাই ধনিকের 
সঙ্গে কম্মিকের অবস্থা যতই অসমান হয়ে উঠ্‌চে ততই সমাজ 
টলমল করচে। এই অসামোর ভারে সেখানকার সমাজ- 
ব্যবস্থা প্রত্যহই পীড়িত হুচ্চে। যদি সহজে সাম্য স্থাপন 
হয় তবেই রক্ষা, নইলে নিষ্কৃতি নেই । মানুষ যেখানেই 
মানুৰকে পীড়িত করবে সেখানেই ভার সমগ্র মনুষ্যত্ব আহত 
হবেই, সেই আঘাত মৃত্যুব দিকেই নিয়ে ষায়। 

সমাজের এধ্যেকার এই অসাম্য এই অসম্মানের দিকে 
মভাঁকআ্াজি অনেক দিন থেকে আমাদের লক্ষ্য নির্দেশ 
করেচেন। তবুও তেমন একান্ত চেষ্টায় এই দিকে আমাদের 
সংস্কার কাধ্য প্রবর্তিত হয়নি। চরখা ও খদ্দরের দিকে 
আমর। মন দিয়েচি, আর্থিক হুর্গতির দিকে দৃষ্টি পড়েচে কিন্ত 
সামাজিক পাপের দিকে নয়। সেইজন্যেই আজ এই ছুঃখের 
দিন এল। আর্থিক ছুঃধ অনেকটা এসেচে বাইরে থেকে, তাকে 
ঠেকানো একান্ত কঠিন না হতে পারে। কিন্তু যে সামাজিক 

পাঁপের উপর আমাদের সকল শক্রর আশ্রয়, তাকে উৎপাটন 
করতে আমাদের বাজে, কেননা তার উপরে আমাদের মমত্ব 1 
সেই প্রশ্রয়প্রাপ্ত পাপের বিরুদ্ধে আজ মহাত্মা চরম যুদ্ধ 
ঘোষণা করে দ্িলেন। আমাদের ছুর্ভাগ্যক্রমে এই রণক্ষেত্র 
তার দেহের অবসান ঘটতেও পারে কিন্তু সেই লড়াইয়ের 
ভার তিনি আমাদের প্রত্যেককে দান করে যাবেন। যদি 
তার হাত থেকে আজ আমরা সর্বান্তঃকরণে সেই দান 
গ্রহণ করতে পারি তবেই আজকের দিন সার্থক হবে। এত 
বঞ্ড়ো আহ্বানের পরেও যারা একদিন উপবাস ক'রে তার 
পরদিন হতে উদ্বাসীন থাকবে, তারা ছুঃখ থেকে যাবে দুঃখে, 
হুন্তিক্ষ থেকে ছুভিক্ষে। সামান্য কৃচ্ছ,সাধনের দ্বারা সত্য 
সাধনার অবমাননা যেন না করি। 

মহাত্রীজির এই ত্রত আমাদের শাসনকর্তাদের সংকল্পকে 
কী পরিমাণে ও কী ভাবে আঘাত করবে জানিনে, আজ সেই 
পোলিটিকাল তর্ক অবতারণার দেন নয়। কেবল একট। কথা 
বল উচিত বলে বল্ব। দেখতে পাচ্ছি মহাত্সাজির এই ঢরম 
উপায় অবলম্বনের অর্থ অধিকাংশ ইংরেজ বুঝতে পারচেন 
না! না পারবার 'একট। কারণ এই যে মহাতআ্মাজির ভাষা 
উাদের ভাষ। নয়। আমাদের সমাজের মধ্যে সাংঘাতিক বিচ্ছেদ 
ঘটাবার বিরুদ্ধে মহাত্সাজির এই প্রাণপণ প্রয়াস তাদের 
প্রয়াসের প্রচলিত পদ্ধতির সঙ্গে মেলে না বলেই এটাকে 
এত অদ্ভুত বলে মনে হচ্চে । একটা! কথা তাদের স্মরণ করিয়ে 
দিতে পারি-_আয়র্লাণ্ড যখন ব্রিটিশ এক্যবন্ধন থেকে স্বতন্ত্র 
হবার চেষ্টা করেছিল তখন কী বীভৎস ব্যাপার ঘটেছিল । কত 
রক্তপাত, কত অমানুষিক নিষ্ঠুরতা । পলিটিক্সে এই হিংস্র 
পদ্ধতিই পশ্চিম মহাদেশে অভ্যস্ত। সেই কারণে আয়র্লগে 
রাষ্িক প্রয়াসের এই রক্তাক্ত যুত্তি তো কারো কাছে) অস্তত 

অধিকাংশ লোকের কাছে, আর যাই হোক্‌, অদ্ভুত বলে মনে 
হয় নি। কিন্তু অদ্ভুত মনে হচ্চে মহাত্মাজির অহিতংজ্র আত্মত্যাগী 
প্রয়াসের শাস্তমৃত্তি। ভারতবর্ষের অবমানিত জাতির প্রতি 
মহাত্বীজির মমতা নেই এত বড়ো অমূলক কথা! মনে স্থান 
দেওয়া সম্ভব হয়েচে তার কারণ এই যে, এই ব্যাপারে তিনি 
আমাদের রাজসিংহাসনের উপর সঙ্কটের ঝড় বইয়ে দিয়েচেন। 
রাজপুরুষদের মন বিকল হয়েচে বলেই এমন কথা তাঁর! কল্পন। 
করতে পেরেচেন। এ-কথা। বুঝতে পারেন নি রাষ্্রিক 
অস্ত্রাঘাতে হিন্দুসমাজকে দ্বিখণ্ডিত হতে দেখা হিন্দুর পক্ষে 
মৃত্যুর চেয়ে কম বিপদের নয়। একদা! বাহির থেকে কোনো 
তৃতীয়পক্ষ এসে যদি ইংলগ্ডে প্রটেষ্টান্ট ও রোমান্‌- 
ক্যাথলিকদের এইভাবে সম্পূর্ণ বিভক্ত করে দিত তা হলে 
সেখানে একটা নরহত্যার ব্যাপার ঘটা অসম্ভব ছিল না। 
এখানে হিন্দু-সমাজের পরম সঙ্কটের সময় মহাঁত্ীজির দ্বার! 
সেই বন্ুপ্রাণঘাতক যুদ্ধের ভাষান্তর ঘটেচে মাত্র। প্রটেষ্টাণ্ট, 
ও পোমান্ক্যাথলিকদের মধ্যে বহুদীর্ঘকাল যে অধিকারভেদ 
চলে এসেছিল সমাজই অজ স্বয়ং তার সমাধান করেছে, সে 
জন্যে তুফ্কির বাদশাকে ডাকে নি । আমাদের দেশের সামাজিক 
সমস্তা সমাধানের ভার আমাদের পরেই থাকার প্রয়োজন 
ছিল। 

রাষট্রব্যাপারে মহাত্মাজি যে অহিংস্রনীতি এতকাল প্রচার 
করেচেন, আজ তিনি €সই নীতি নিজের প্রাণ দিয়ে সমর্থন 
করতে উদ্যত এ কথা বোঝা অত্যন্ত কঠিন বলে আমি 
মনে করিনে। 

শাস্তিনিকেতন 
৪ঠা আশ্বিন, ১৩৩৯ | 

